annonse

annonse

Redaktør for Journalisten mener at Helge Lurås og Resett bedriver «utskjelling på kommentarplass som forretningsidé».

Bakgrunnen er en sak om Harald Klungtveit, som «kombinerte en voldsom utskjelling av Filter Nyheter med en oppfordring til leserne om å bidra med mer penger».

Som redaktøren skriver: «Det er fint å ha en fiende når troppene skal samles».

annonse

Redaktør Aarli-Grøndalen skriver videre

– Det er fascinerende å se hvor opptatt man i Resett er av «venstreradikale» Klungtveit. Nå kan man kanskje si at Filter Nyheter-redaktøren er over gjennomsnittet opptatt av Resett også, men en vesentlig forskjell er at Resett presenterer et veldig tydelig fiendebilde.

Les også: Klungtveit: – Resett er en rennestein

Lesertall

Men så tar saken en ny vending. For Aarli-Grøndalen begynner plutselig å fokusere på at Resett er så store. Han påpeker:

– Ifølge Similarweb hadde Resett 2,7 millioner besøk («visits») i februar.

Han har regnet seg frem til at det er mer enn Dagsavisen og skriver også at Resett er større enn alle medier fra Amedia enn Nettavisen.

– Jeg tror vi nå må innse at de såkalte alternative mediene ikke lenger er små nisjenettsteder for spesielt interesserte.

Siden Filter Nyheter bare hadde 75.000 besøk forrige måned mot Resetts 2,7 millioner, mener redaktøren at det må gå an å diskutere hvem som egentlig er «underdog».

annonse

Så kan man spørre seg: Er det Resett som plutselig har blitt Main Stream Media?